James Milner
Džeimsas Filipas Milneris (angl. James Philip Milner; g. 1986 m. sausio 4 d.) – Anglijos futbolininkas, žaidžiantis saugo pozicijoje Liverpool klube. Žaidė Anglijos jaunimo rinktinėje ir yra daugiausia kartų jos sudėtyje žaidęs žaidėjas (46 pasirodymai). Šiuo metu Džeimsas Milneris yra Anglijos futbolo rinktinės narys. 2010 m. rugpjūčio 18 d. perėjo į „Manchester City“ komandą už 18 milijonų svarų, taip pat į sandėrį buvo įtrauktas Stephen Ireland, vertinamas 8 milijonais, todėl manoma, kad sandėrio vertė – 26 milijonai svarų.